Afgørelsens dato, karakter og ikrafttrædelsestidspunkt

Afgørelse nr. 185/1/12.5.2016 truffet af udvalget for kredit- og forsikringsanliggender i Bank of Greece om: 1) opretholdelse af forsikringsselskabets forbud mod at indgå nye forsikringsaftaler inden for hele viften af aktiviteter i alle forsikringsklasser og mod at foretage ændringer i gældende forsikringsaftaler, som øger forsikringspræmien, forsikringssummen og/eller forsikringsdækningen og endvidere bibeholdelse af den allerede udpegede forsikringsadministrator, som navnlig skal sikre opkrævning af præmier og andre fordringer, som forsikringsselskabet måtte have, samt aflægge ugentlige rapporter med detaljerede oplysninger om aktiver og forsikringsforpligtelser 2) den forpligtelse, som forsikringsselskabets bestyrelse har til i samarbejde med forsikringsadministratoren at finde et forsikringsselskab med henblik på overdragelse af forsikringsporteføljen, der består af de eksisterende individuelle livsforsikringspolicer, som dækker personskader i klasse I.3, der udelukkende skyldes sygdom eller sygdom/ulykke, og som henhører under følgende klasser i artikel 5 i lov nr. 4364/2016: a) I.1 — livsforsikring, blandet forsikring, livsforsikring med tilbagebetaling af præmier b) I.2 — indkomstforsikring c) III — livsforsikring kombineret med investeringer. Fristen for interessetilkendegivelser fra forsikringsselskaber er den 20. maj 2016, kl. 12.00 3) suspension af udbetalinger fra forsikringsselskabet indtil den 15. juli 2016 i følgende tilfælde: a) tilbagekøb, helt eller delvist, af forsikringsaftaler i alle forsikringsklasser b) udbetaling af bonustillæg i henhold til betingelserne i forsikringsaftaler i klasse I1 og I2, dog ikke i forbindelse med forsikringsaftalers ophør eller pensionsudbetaling c) udbetaling af eventuelle supplerende ydelser (bonus) i henhold til forsikringsaftalerne inden forfaldsdatoen i alle forsikringsklasser d) ydelser ved førtidig udtræden til forsikrede med gruppeforsikringsaftaler i forsikringsklasse VII e) ydelse af lån med sikkerhed i forsikringsaftaler eller forhøjelse af eksisterende udestående lånebeløb, i alle forsikringsklasser f) forpligtelser over for forsikringsformidlere i forbindelse med kontraktbaserede forpligtelser vedrørende udbetaling af honorarer, godtgørelser og ekstra provision i tillæg til den provision, der svarer til forsikringspræmien g) udgifter til uddannelse af forsikringsformidlere og omkostninger i forbindelse med ansættelse, uddannelse og finansiering af nye forsikringsformidlere h) afdrag eller renter, som forsikringsselskabet skal betale i forbindelse med låneaftaler eller obligationer i) bestyrelsesmedlemmers honorarer, godtgørelser og udgifter af enhver art j) andre driftsomkostninger end det minimum, som forsikringsselskabet skal afholde for at sikre, at selskabet fungerer korrekt. Ovennævnte udbetalinger er omfattet af artikel 229(3) i lov nr. 4364/2016 for så vidt angår suspension af frister, administrative bestemmelser om håndhævelsesforanstaltninger og anmodninger om overgangsforanstaltninger 4) forbud mod direkte eller indirekte finansiering af forsikringsselskabet foretaget via datterselskabet, »International Life General Insurance S.A.«, som også er et forsikringsselskab, og mod transaktioner mellem dem, som involverer salg og køb af aktiver 5) forbud mod direkte eller indirekte finansiering eller en likviditetsfacilitet til forsikringsselskabets bestyrelsesmedlemmer, aktionærer og tilknyttede selskaber. Ikrafttrædelsestidspunkt: 12. maj 2016 Udløbstidspunkt: Ikke fastsat